**CJENIK USLUGA I UVJETI IZNAJMLJIVANJA**

**1.REZERVACIJA TERMINA, KATEGORIZACIJA DVORANA**

Stavke uključene u cijenu najma.

|  |  |  |
| --- | --- | --- |
| Dvorana Tip / mjesto / kapacitet | cca\_\_\_\_\_osoba | |
| Sanitarni čvor: M / Ž | + | + |
| Kuhinja, rashladne vitrine za hranu i piće | + | + |
| Ugostiteljski inventar po reversu br | + | |
| Klime, plinske peći | + | + |
| Stolnjaci, | + | - |
| Stolovi, klupe(stolice) | + | + |
|  |

U tablici su navedene sve stavke koje su uključene u cijenu najma, a cijena najma se formira na temelju kriterija u kojem se objektu ( ''Tip A'' ili ''Tip B'') održava okupljanje, vrsti okupljanja te prebivalištu korisnika okupljanja.

Dvorane ''Tip A'' su dvorane većeg kapaciteta smještaja i bolje opremljenosti nego dvorane

''Tip B''.

U kategoriju ''Tip A'' ulaze dvorane u Garčinu i Bickom Selu, a dvorane ''Tip B'' su u Vrhovini , Klokočeviku, Trnjanima, Sapcima, Zadubravlju i Selni.

Službena rezervacija se izdaje u pisanom obliku na *Obrascu 1*.,

**Obrazac 1: Rezervacija najma dvorane**

|  |  |
| --- | --- |
| TERMIN / DVORANA/ OSNOVNA CIJENA |  |
| VRSTA OKUPLJANJA |  |
| IME I PREZIME KORISNIKA |  |
| TEL. KORISNIKA |  |
| ADRESA |  |
| MJESTO STANOVANJA |  |
| PRIBLIŽAN BROJ OSOBA |  |
| IZNOS AKONTACIJE / BROJ REZER. |  |

Rezervacija je važeća uz obveznu uplatu predujma koji je potrebno uplatiti na žiro račun Općine na **IBAN 2223900011811800007**, **model HR68**, s pozivom na broj: **7722 *- OIB UPLATITELJA*,** s naznakom **predujam za korištenje dvorane****u *\_\_\_\_\_\_\_\_\_\_\_\_\_\_\_.***

Predujam se plaća u iznosu 20% cijene navedene ovim Cjenikom za korištenje, osim za karmine kada se predujam ne plaća.

Cijena najma biti će umanjena za iznos uplaćenog predujma na dan konačne naplate najma dvorane. Potvrdu rezervacije termina najma dvorane potrebno je potvrditi potpisivanjem Ugovora o korištenju dvorane, najkasnije 15 dana prije naznačenog termina korištenja.

U slučaju da korisnik kao potpisnik rezervacije ne uplati istu u roku od dva dana smatra se da je odustao od rezervacije, a u slučaju da korisnik po plaćenoj rezervaciji odustane od organizacije okupljanja Općina Garčin uplaćenu rezervaciju ne vraća.

Ukoliko se u predviđenom roku ne potpiše Ugovor, rezervacija će se smatrati nevažećom, a davatelj usluge -Općina Garčin uzima si pravo zadržavanja uplaćenog predujma.

Dvorane bilo kojeg tipa za bilo kakvu svrhu ne mogu rezervirati niti iznajmiti maloljetne osobe.

Općina Garčin uzima si za pravo odlučivanja koje će okupljanje između ostalih imati prioritet održavanja.

**2.SVATOVSKE SVEČANOSTI i DRUGE SVEČANOSTI (doček nove godine itd.)**

Cijena za određeni tip dvorane u vezi organiziranja svatovske svečanosti je ista bez obzira o kojem se danu radilo, a iste su navedene u *Tablici 1.*

U cijenu najma za svatovske svečanosti ulazi korištenje dvorane, pomoćnih prostorija, sanitarnog čvora, kuhinje, te ugostiteljskog inventara, stolova, stolnjaka, klupa, stolica te imaju pravo kako na grijanje tako i na rashlađivanje prostora.

Popust na temeljnu cijenu svatovskih svečanosti imaju pravo konzumirati korisnici (mladenci i roditelji) koji imaju prebivalište u jednom od naselja Općine Garčin i koji redovito plaćaju svoje obveze prema Općini (komunalna naknada i drugo), odnosno ako Općina nema nikakvih potraživanja od istih.

***DVORANE U BICKOM SELU I GARČINU***

Priprema i posluživanje hrane i pića, čišćenje i pranje dvorane, pomoćnih prostorija, kuhinje, prostora ispred dvorane i iznajmljenog ugostiteljskog pribora može se obavljati u osobnoj organizaciji korisnika ili povjeriti isto tvrtki koja je registrirana za obavljanje djelatnosti pripreme i posluživanja hrane i pića, te skrbi za sanitarno-higijenske uvjete propisane Zakonom koji štiti ljudsko zdravlje.

U slučaju da korisnik želi organizirati svečani ručak tzv. (''kumovski ručak'') dan poslije održavanja svatovske svečanosti, potrebno je naglasiti da ta stavka ulazi u cijenu najma dvorane za svatovske svečanosti. Kumovski ručak počinje od 11 do 13 sati.

**Druge svečanosti** pod kojima se podrazumijevaju razna događanja zabavnog karaktera(doček Nove godine itd),a koje bi koristila „skupina zainteresiranih građana“ili udruga koja nije s područja Općine Garčin s time da zahtijevaju korištenje dvorane, pomoćnih prostorija, kuhinje, prostora ispred dvorane i iznajmljenog ugostiteljskog pribora duže od 4.(četiri) sata plaćaju cijenu kao i za svatovske svečanosti.

Čišćenje i pranje dvorane, pomoćnih prostorija, kuhinje, prostora ispred dvorane i iznajmljenog ugostiteljskog pribora, rashladnih vitrina, te odvoz preostalog pića i hrane, svadbenog nakita, smeća i svega onog što je naknadno uneseno u prostor dvorane i u bližu okolicu mora biti provedeno od strane korisnika najkasnije slijedeći dan po završetku svatovskih svečanosti do 14.00 sati ili po dogovoru s predstavnikom vlasnika.

U slučaju da je došlo do oštećenja prostorija, pripadajuće opreme ili inventara korisnik je ugovorno obvezan da će podmiriti troškove popravka ili nabave novog od ovlaštenog izvršitelja kojeg odabere vlasnik dvorane, a prema određenom cjeniku, odnosno računu, s kojim je korisnik upoznat.

**3.KRŠTENJA, KRIZME, ROĐENDANI, PRIČEST, KARMINE, OBLJETNICE I SL.**

U slučaju potrebe korištenja dvorane u bilo kojem naselju Općine Garčin, za navedena okupljanja cijena je navedena u *Tablici 1.*

U cijenu najma ulazi korištenje dvorane, pomoćnih prostorija, sanitarnog čvora, kuhinje, te ugostiteljskog inventara, stolova, klupa, stolica te imaju pravo kako na grijanje tako i na rashlađivanje prostora.

Ukoliko je okupljanje organizirano s ručkom, vremensko ograničenje trajanja je najkasnije do 19:00 sati, a ako je okupljanje zamišljeno s večerom vremensko ograničenje trajanja svečanosti ja najkasnije do 00:00 sata istog dana.

Korisnik je dužan racionalno i svrsishodno koristiti plinske i električne uređaje za grijanje i hlađenje u iznajmljenim prostorima.

Korisnik je dužan sve zaduženo sam organizirati i vratiti u prvobitno stanje, te čišćenje i pranje dvorane, pomoćnih prostorija, kuhinje, prostora ispred dvorane i iznajmljenog ugostiteljskog pribora, rashladnih vitrina, te odvoz preostalog pića i hrane, nakita, smeća i svega onog što je naknadno uneseno u prostor dvorane i u bližu okolicu te mora biti provedeno najkasnije slijedeći dan po završetku svečanosti do 14.00 sati ili po dogovoru s predstavnikom vlasnika.

U slučaju da je došlo do oštećenja prostorija, pripadajuće opreme ili inventara korisnik se ugovorno obvezuje da će podmiriti troškove popravka ili nabave novog od ovlaštenog izvršitelja kojeg odabere vlasnik dvorane, a prema određenom cjeniku, odnosno računu, s kojim je korisnik upoznat.

**4.SEMINARI, PREDAVANJA**

Korištenje prostora dvorane za potrebe seminara, predavanja, konvencija i sl. podrazumijeva korištenje potrebnog broja stolova, stolica ili klupa, te ne podrazumijeva korištenje kuhinje i ugostiteljskog inventara. Cijena najma se nalazi u *Tablici 1*. u prilogu

Vremensko ograničenje je od jednog sata prije početka okupljanja do jednog sata po završetku okupljanja. Korisnik je dužan racionalno i svrsishodno koristiti plinske i električne uređaje za grijanje i hlađenje u iznajmljenim prostorima.

Korisnik je dužan sve zaduženo sam organizirati, te provesti čišćenje iznajmljenog prostora i vratiti u prvobitno stanje stolove, klupe i stolice.

U slučaju da je došlo do oštećenja prostorija, pripadajuće opreme ili inventara korisnik se ugovorno obvezuje da će podmiriti troškove popravka ili nabave novog od ovlaštenog izvršitelja kojeg odabere vlasnik dvorane, a prema određenom cjeniku, odnosno računu, s kojim je korisnik upoznat.

**5.KORIŠTENJE DVORANA ZA PREDIZBORNE SKUPOVE**

U slučaju potrebe korištenja dvorane od strane političkih stranaka sa područja općine Garčin, u svrhu održavanja predizbornih aktivnosti, dvorana se daje u najam uz naknadu prema *Tablici 1.* u prilogu, te se u toj cijeni podrazumijeva korištenje potrebnog broja stolova, stolica ili klupa, te ne podrazumijeva korištenje kuhinje i ugostiteljskog inventara.

Vremensko ograničenje je od jednog sata prije početka okupljanja do jednog sata po završetku okupljanja.

Korisnik je dužan sve zaduženo sam organizirati, te provesti čišćenje iznajmljenog prostora i vratiti u prvobitno stanje stolove, klupe i stolice.

U slučaju da je došlo do oštećenja prostorija, pripadajuće opreme ili inventara korisnik se ugovorno obvezuje da će podmiriti troškove popravka ili nabave novog od ovlaštenog izvršitelja kojeg odabere vlasnik dvorane, a prema određenom cjeniku, odnosno računu, s kojim je korisnik upoznat.

**6.KORIŠTENJE DVORANA ZA POTREBE UDRUGA SA PODRUČJA OPĆINE GARČIN**

Udrugama registriranim na području Općine Garčin, a koje organiziraju cjelovečernje zabave u svrhu prikupljanja sredstava za rad udruge, naplaćuje se naknada prema *Tablici 1*. u prilogu.

U cijenu najma ulazi korištenje dvorane, pomoćnih prostorija, sanitarnog čvora, kuhinje, te ugostiteljskog inventara, stolova, stolnjaka, klupa, stolica te imaju pravo kako na grijanje tako i na rashlađivanje prostora.

Čišćenje i pranje dvorane, pomoćnih prostorija, kuhinje, prostora ispred dvorane i iznajmljenog ugostiteljskog pribora, rashladnih vitrina, te odvoz preostalog pića i hrane, nakita, smeća i svega onog što je naknadno uneseno u prostor dvorane i u bližu okolicu mora biti provedeno najkasnije slijedeći dan po završetku okupljanja do 10.00 sati ili po dogovoru s predstavnikom vlasnika.

Udruge s područja Općine ( KUD-ovi, i druge Udruge ) koje imaju potrebu za prostorom u svrhu održavanja redovitih proba i drugih okupljanja koje dnevno ne traju više od tri sata ne plaćaju nikakvu naknadu, nego moraju prijaviti termine održavanja istih te ih se pridržavati.

Udruge koje nisu s područja Općine ( KUD-ovi, nogometni klubovi i druge Udruge, 'zainteresirane skupine građana') koje imaju potrebu za prostorom u svrhu održavanja rekreacije (fitnes, mali nogomet i dr.) plaćaju najam prema *Tablici 1.*

Korištenje prostora dvorana za potrebe proba, rekreacije i sl. ne podrazumijeva korištenje stolova, stolnjaka, stolica ili klupa, te ne podrazumijeva korištenje kuhinje i ugostiteljskog inventara.

Korisnik je dužan racionalno i svrsishodno koristiti plinske i električne uređaje za grijanje i hlađenje u iznajmljenim prostorima, te je dužan sve zaduženo sam organizirati i vratiti u prvobitno stanje.

Čišćenje dvorane, pomoćnih prostorija, sanitarnog čvora, uklanjanje smeća provodi se poslije svakog korištenja od strane korisnika.

U slučaju da je došlo do oštećenja prostorija, pripadajuće opreme ili inventara korisnik se obvezuje da će podmiriti troškove popravka ili nabave novog od ovlaštenog izvršitelja kojeg odabere vlasnik dvorane, a prema određenom cjeniku, odnosno računu, s kojim će korisnik biti upoznat.

**7.HUMANITARNE ZABAVE I KONCERTI**

Obzirom da se radi o okupljanju humanitarnog karaktera i općeg značaja za pojedinca ili širu zajednicu potrebno je takvo okupljanje najaviti davatelju prostora barem trideset dana prije održavanja istog.

Cijena za određeni tip dvorane u vezi organiziranja humanitarnih zabava i koncerata je ista bez obzira o kojem se danu radilo, te je prezentirana u *Tablici 1.*

Korištenje prostora dvorane za humanitarne zabave i koncerte podrazumijeva korištenje potrebnog broja stolova, stolnjaka, stolica ili klupa, te ne podrazumijeva korištenje kuhinje i ugostiteljskog inventara.

Korisnik je dužan racionalno i svrsishodno koristiti plinske i električne uređaje za grijanje i hlađenje u iznajmljenim prostorima.

Korisnik je dužan sve zaduženo sam organizirati i vratiti u prvobitno stanje , te provesti čišćenje dvorane, pomoćnih prostorija, sanitarnog čvora, uklanjanje smeća poslije korištenja.

**OBVEZE KORISNIKA**

Naručitelj usluge ili korisnik je ona osoba ili osobe u čije ime se obavljaju određene usluge, pa je prema tome pravno odgovorna osoba za rješavanje pitanja koja nisu u nadležnosti davatelja usluga:

- pitanje radne dozvole za glazbenike s područja druge države,

- plaćanje naknade za javno izvođenje glazbe, odnosno naknade za

zaštitu autorskih glazbenih prava (ZAMP),

* prijava okupljanja policijskoj upravi Brodsko-posavskoj,
* poštivanje zakonske odredbe o zabrani pušenja u zatvorenom prostoru,
* poštivanje Zakonskih odredbi i mjera u vezi sprečavanja epidemije COVID 19.

U slučaju nepoštivanja pravila ponašanja za gore navedena okupljanja korisnik će se sankcionirati novčano, te zabranom korištenja dvorane u budućnosti za bilo kakve svrhe.

**KORIŠTENJE DVORANE**

Redovito habanje inventara se podrazumijeva u korištenje dvorana, dok svako drugo oštećivanje inventara ili pribora podliježe naplati za obeštećenje prema Cjeniku inventara koji se nalazi u prilogu Ugovora.

Na dan kao i prije i poslije bilo kojeg ovdje navedenog okupljanja korisnik je dužan odgovorno, racionalno i svrsishodno koristiti plinske, električne i druge uređaje za grijanje, hlađenje i drugo korištenje u iznajmljenim prostorima. Nije dopušteno nikakvo udaljavanje iznajmljenog inventara iz dvorane za bilo kakva okupljanja.

**ČIŠĆENJE DVORANE**

Čišćenje i pranje (metenje i brisanje poda) dvorane, pomoćnih prostorija, kuhinje, prostora ispred dvorane i iznajmljenog ugostiteljskog pribora, rashladnih vitrina, te odvoz preostalog pića i hrane, raznog nakita, smeća i svega onog što je naknadno uneseno u prostor dvorane i u bližu okolicu obavlja se u organizaciji korisnika ako nije drugačije regulirano, te mora biti provedeno najkasnije slijedeći dan po završetku okupljanja do 14.00 sati ili po dogovoru s predstavnikom vlasnika.

**DEKORIRANJE DVORANE**

Dekoriranje dvorane podrazumijeva dekoriranje stolova i zidova dvorane cvjetnim aranžmanima i drugim nakitom, plakatima i drugim materijalima po, i na zato predviđenim mjestima (svatovske i druge svečanosti, rođendani, krizme, pričesti, krštenja, predizborni skupovi, koncerti i drugo).

Nije dopušteno oštećivati zidove zabadanjem čavala, ljepljivim trakama i sl., u protivnom sva oštećenja će se evidentirati i naplatiti. Dekoriranje dvorane obavlja sam korisnik po vlastitom ukusu i izboru.

**PRIPREMANJE I POSLUŽIVANJE HRANE I PIĆA-razna okupljanja**

Priprema i posluživanje hrane i pića, čišćenje i pranje dvorane, pomoćnih prostorija, kuhinje, prostora ispred dvorane i iznajmljenog ugostiteljskog pribora obavlja se isključivo u organizaciji korisnika.

Odgovornost za kvalitetu i ispravnost hrane snosi sam korisnik (organizator) ako to radi u vlastitoj organizaciji tj. koristi svoje namirnice i piće, može osobno ili povjeriti organizaciju pripreme, posluživanja hrane i pića, kao i pranje inventara osobama koje ispunjavaju sanitarno-higijenske uvjete za obavljanje takvih poslova.

Navedene poslove korisnik može povjeriti i tvrtkama registriranim za obavljanje uslužnih djelatnosti u pripremi i posluživanju hrane i pića. U slučaju osobne ili tvrtkama povjerene organizacije nabavke, pripreme i posluživanja hrane i pića korisnik snosi svu odgovornost za možebitnu neispravnost hrane i posljedice koje mogu nastati konzumiranjem iste, a što će se naznačiti u Ugovoru o najmu.

**POSTUPAK U SLUČAJU NEPLAĆANJA NAJMA I NEPOŠTIVANJA PRAVILA PONAŠANJA**

U slučaju neplaćanja najma dvorane ili djelomičnog plaćanja Općina Garčin će svoja potraživanja od korisnika naplatiti u ovršnom postupku uz naplatu i pripadajuće zakonske zatezne kamate, te će dodatno sankcionirati korisnika zabranom korištenja dvorane u budućnosti za bilo kakve svrhe.

***Tablica 1.***

|  |  |  |  |  |  |  |  |
| --- | --- | --- | --- | --- | --- | --- | --- |
| **CJENIK NAJMA DVORANA** | | | | | | | |
| **VRSTA OKUPLJANJA** | **DVORANA** | | | | | | |
| **„Tip A“**  **(Garčin, B.Selo)** | | | | **„Tip B“**  **(ostala naselja)** | | |
| SVATOVSKE  SVEČANOSTI | POPUST  ostvaruju korisnici iz svih naselja  Općine Garčin | | Ostali  korisnici | | Korisnici s  područja Općine  Garčin | | Ostali  korisnici |
| **B.SELO**  **Osnovna cijena:**  **9.000,00 kn** | 6.500,00 kn | | 9.000,00 kn | | 2.000,00 kn | | 2.500,00 kn |
| **GARČIN**  **Osnovna cijena:**  **7.500,00 kn** | 5.500,00 kn | | 7.500,00 kn | |
|  | Korisnici s područja Općine Garčin | | Ostali  korisnici | | Korisnici s područja Općine Garčin | | Ostali  korisnici |
| Druge svečanosti  ( doček Nove godine i sl.) | Cijene i uvjeti isti kao i za svatovske svečanosti | | | | | | |
| Karmine | 10 kn / po osobi  Opcionalno se mogu uzeti stolnjaci po cijeni 15 kn / stolnjaku. | | | | | | |
| Krštenje, krizma, rođendani, pričesti, obljetnice, momačke večeri i slično | 750,00 kn do 50 osoba +  15 kn / po servirnom mjestu preko 50.osoba  Opcionalno se mogu uzeti stolnjaci po cijeni 15 kn / stolnjaku. | | | | | | |
| Predizborni skupovi, | 250,00 kn | | | | | | |
| Seminari | 500,00 kn | | | | | | |
| Humanitarni koncerti | 1.500,00  s mogućnošću oslobađanja od plaćanja | | | 200,00 kn  s mogućnošću oslobađanja od plaćanja | | | |
| Udruge  ( KUD-ovi, sport. klubovi dr). | Korisnici s područja Općine Garčin: | Ostali  korisnici | | Korisnici s područja Općine Garčin | | Ostali  korisnici | |
| potrebno rezervirati termine održavanja proba, nastupa, manifestacija itd. | 100 kn/satu | | Potrebno rezerv. termine proba, nastupa, manifestacija itd. | | 100 kn/satu | |
| Okupljanja zbog prikupljanja sredstava | Jedna manifestacija godišnje besplatno  u domicilnoj dvorani prema mjestu sjedišta udruge. | 4.000,00 kn  Bicko selo  2.500,00 kn  Garčin | | Jedna manifestacija godišnje besplatno  u domicilnoj dvorani prema mjestu sjedišta udruge. | | 1.000,00 kn | |
| Svaka slijedeća manifestacija  1.000,00 -Bicko selo  1.000,00-Garčin | Svaka slijedeća manifestacija  500,00 kn | |
| Rekreacija, probe, hobi | potrebno rezervirati termine održavanja | 100 kn/satu | | Potrebno rezerv. termine proba, nastupa, manifestacija itd. | | 100,00 kn/satu | |
| „Zainteresirane skupine građana“ | Korisnici s područja Općine Garčin | Ostali  korisnici | | Korisnici s područja Općine Garčin | | Ostali  korisnici | |
| Okupljanja zbog prikupljanja sredstava | 2.000,00 -Bicko selo  1.500,00-Garčin | 4.000,00 kn  Bicko selo  2.500,00 kn  Garčin | | 500,00 kn | | 1.000,00 kn | |
| Rekreacija, probe, hobi, igraonice za djecu, radionice itd | Dvorane ovog tipa nisu predviđene za najam ovih vidova okupljanja za kategoriju  „Zainteresirane skupine građana“ | 100 kn/satu | | 30 kn / satu | | 100,00 kn/satu | |

Ovaj cjenik usluga i uvjeti iznajmljivanja stupaju na snagu 02. lipnja 2022. godine.